Diari Oficial de la Generalitat Valenciana


Sumari del DOGV 1819, del 06-07-1992 (1992/825369)

ORDRE de 16 de juny de 1992, de la Conselleria d'Agricultura i Pesca, per la qual s'estableixen normes tècniques i sanitàries per a la producció de planters d'hortalisses i material de reproducció d'ornamentals.
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/06/16/(1)/dof/vci/html**

### Dades del document

Número de DOGV
:   1819

Data del DOGV
:   06-07-1992

Secció del DOGV
:   DISPOSICIONS GENERALS

Número del document
:   1992/825369


Data del document
:   16-06-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 16 de juny de 1992, de la Conselleria d'Agricultura i Pesca, per la qual s'estableixen normes tècniques i sanitàries per a la producció de planters d'hortalisses i material de reproducció d'ornamentals.  
L?Ordre de 9 de març de 1992 (BOE de 17 de març), del Ministeri d?agricultura, Pesca i Alimentació, estableix les bases fitosanitàries per a la producció de planters d'hortalisses i material de reproducció d'ornamentals.  
En l?article 7è de l?esmentada ordre s'indica que les comunitats autònomes podran dictar les mesures complementàries que requeresca el seu desenvolupament, i donada la importància d?aquestes produccions a la Comunitat Valenciana i la repercusió sobre els rendiments dels conreus, és per això que es considera necessari establir normes complementàries pel que fa al cas.  
Per això, vista la proposta de la Direcció General de Producció i Indústries Agràries i en ús de les facultats que tinc atribuïdes,  
ORDENE  
Article primer Per a tot allò que preveu aquesta ordre, els productors de planters o plantes de viver d?hortícoles, com també els de material de reproducció d'ornamentals amb producció a la Comunitat Valenciana, hauran de figurar inscrits en el Registre Provisional de Productors de Plantes de Viver, d?acord amb l?OM de 14 de setembre de 1972 (BOE d?1 de novembre).  
Article segon  
Els productors de planters d'hortalisses i material de reproducció d?ornamentals estaran obligats:  
a) A emprar aigua, substrats i altres mitjans de producció que presenten les degudes garanties fitosanitàries.  
b) A emprar llavors d'alguna de les categories admeses en l?OM d?1 de juliol de 1986, per la qual s'aprova el Reglament Tècnic de Control i Certificació de Llavors de Plantes Hortícoles.  
c) A desinfectar periòdicament els mòduls de producció; en cas que el conreu s?efectue directament en sòl per a la posterior arrencada a rel nua, la desinfecció del terreny es realitzarà, si més no, una vegada a l'any.  
d) A dotar-se amb instal·lacions adequades per a la desinfecció de safates en cas que aquestes es reutilitzen.  
c) A eliminar les deixalles de material vegetal, que no s?admetran a les instal·lacions.  
f) A eliminar les males herbes del viver, per la possibilitat de servir de refugi per a plagues i malalties.  
g) A disposar en l?interior dels hivernacles i umbracles, de paranys o d'altres dispositius de captura per a la detecció d'agents nocius.  
h) A dur a terme tot el procés de producció de planters sota cobert, i amb les obertures de ventilació dels hivernacles proveïdes de malla amb un màxim d?1 mm2 de superfície entre fils, si el viver es trobés situat en una zona on s'ha detectat alguna de les virosis indicades en l'annex II de l?OM de 9 de març de 1992. únicament s?admetran excepcions a aquest requisit en les espècies no sensibles a les virosis esmentades o quan el planter es trobe en fase d?aclimatació per al seu trasplantament a conreus a l'aire lliure.  
i) A tenir correctament identificades les diverses partides al llarg de tot el procés productiu.  
Article tercer  
Les inspeccions dels planters i la presa de mostres per a analitzar al laboratori les efectuaran els serveis competents de la Direcció General de Producció i Indústries Agràries.  
Article quart  
Els vivers hauran de dur degudament actualitzat un llibre- registre segons el model que figura a l'annex, on es detallaran les dades que s'hi indiquen.  
El número de passaport fitosanitari coincidirà amb el número de registre, que serà diferent per a cada partida, i s?assignarà de forma correlativa.  
Article cinqué  
La freqüència de les inspeccions dels planters d'hortalisses i material de reproducció d'ornamentals, serà tal que permeta comprovar el funcionament correcte dels vivers i el seu estat sanitari.  
De les inspeccions realitzades es deixarà constància en el llibre- registre, i s'hi assenyalaran les partides que, en el moment de la inspecció, complesquen els requisits exigits. Aquelles partides que presenten el més mínim símptoma dubtós des del punt de vista fitopatològic, es mostrejaran per a la seua posterior anàlisi al laboratori o hivernacle.  
Article sisè  
Les infraccions del que disposa aquesta ordre i les sancions corresponents s'ajustaran al que disposen la Llei 11/1971 de Llavors i Plantes de Viver i el Reial Decret 1945/1983, pel qual es regulen les infraccions i sancions en matèria de defensa del consumidor i de la producció agroalimentària.  
DISPOSICIONS FINALS  
Primera  
S'autoritza la Direcció General de Producció i Indústries Agràries perquè dicte les resolucions que considere necessàries per al desenvolupament d?aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 16 de juny de 1992.  
El Conseller d?Agricultura i Pesca,   
LUIS FONT DE MORA MONTESINOS  
ANNEX  
 Proced. Data  
Núm. Espècie i Núm. lot i material de Núm. sembra o  
Reg. varietat categoria reproducció plantes esqueixat Observacions


Còpia Permalink ELI